Exqrch/javanese-Komodo-pixelgpt huggingface dataset:
Tlatah iki dijenengaké miturut kutha Lubusz utawa Lebus sing saiki ana ing nagara Jerman lan papané ana ing sisih kulon kali Oder
Sadurungé taun 1945 provinsi iki wewengkon nagara Jerman lan sawisé Perang Donya II diserahaké marang Polen
Provinsi Malopolskie Provinsi Malopolskie (Polen "województwo małopolskie") iku provinsi utawa angka woiwoda-n ing Polen
Provinsi iki kutha krajané Kraków
Sing ndunungi cacahé ana 3.267.200 jiwa
Provinsi Mazowia Provinsi Mazowia (Polen "województwo mazowieckie") iku provinsi utawa angka woiwoda-n ing Polen
Provinsi iki kutha krajané Warsawa
Sing ndunungi cacahé ana 5.136.000 jiwa
Provinsi Opole Provinsi Opole (Polen "województwo opolskie") iku provinsi utawa angka woiwoda-n ing Polen
Provinsi iki kutha krajané Opole
Sing ndunungi cacahé ana kira-kira 1 yuta jiwa
Provinsi iki pusaté kaum minoritas Jerman ing Polen
Minimal 10% sing ndunungi provinsi iki keturunan ètnis Jerman
Tlatah iki péranganing tlatah Éropa Silesia
Provinsi Podlachia Provinsi Podlaskie (Polen "województwo podlaskie") iku provinsi utawa angka woiwoda-n ing Polen
Provinsi iki kutha krajané Białystok
Sing ndunungi cacahé ana 1.221.000 jiwa
Provinsi iki pusaté budaya Bélarus ing Polen
Provinsi Pomerania Provinsi Pomerania (Polen "województwo pomorskie") iku provinsi utawa angka woiwoda-n ing Polen
Provinsi iki kutha krajané Gdańsk
Sing ndunungi cacahé ana 2.192.000 jiwa
Provinsi Pomerania Kulon Provinsi Pomerania Kulon (Polen "województwo zachodniopomorskie") iku provinsi utawa ka-woiwoda-n ing Polen
Provinsi iki kutha krajané Szczecin ("Stettin")
Pedunungé cacahé ana 1.694.865 jiwa
Provinsi iki ngamot manten laladan Vorpommern Jerman lan Neumark
Provinsi Święty Krzyż Provinsi Święty Krzyż utawa tegesé Provinsi Salib Suci (Polski "województwo świętokrzyskie") iku provinsi utawa angka woiwoda-n ing Polen
Provinsi iki kutha krajané Kielce
Sing ndunungi cacahé ana 1.283.500 jiwa
Provinsi Silesia Provinsi Silesia (Polen "województwo śląskie") iku provinsi utawa angka woiwoda-n ing Polen
Provinsi iki kutha krajané Katowice
Sing ndunungi cacahé ana 4.830.000 jiwa
Provinsi iki sing paling dhuwur kadar indhustrialisasiné lan urbanisasiné ing Polen mulané ana luwih akèh kutha otonomé tinimbang kabupatèn ing kéné
Provinsi iki péranganing régio Éropa Silesia
Lumrahé tlatah iki diarani "Silesia Hulu (Silesia Dhuwur)" kanggo mbedakaké karo "Silesia Hilir (Silesia Isor)"
Provinsi Silesia Hilir Provinsi Silesia Hilir utawa provinsi Silesia Ngisor (Polen "województwo dolnośląskie") iku provinsi utawa angka woiwoda-n ing Polen
Provinsi iki kutha krajané Wrocław ("Breslau")
Sing ndunungi cacahé ana 2.888.232 jiwa
Sadurungé taun 1945, provinsi iki tlatah Jerman lan diarani provinsi Niederschlessien, péranganing Karaton Prusia.
Provinsi Subkarpathia Provinsi Subkarpathia (Polen "województwo podkarpackie") iku provinsi utawa angka woiwoda-n ing Polen
Provinsi iki kutha krajané Rzeszów
Sing ndunungi cacahé ana 2.098.000 jiwa
Provinsi Warmia-Mazuria Provinsi Warmia-Mazuria (Polen "województwo warmińsko-mazurskie") iku provinsi utawa angka woiwoda-n ing Polen
Provinsi iki kutha krajané Olsztyn
Sing ndunungi cacahé ana 1.460.900 jiwa
Miturut sajarah, tlatah provinsi iki, pérangan kidul Prusia Wétan sing tau dadi wewengkon nagara Prusia utawa Jerman
Sawisé Perang Donya II tlatah iki diserahaké Polen lan sing ndunungi Jerman padha diusir utawa dipatèni.
Provinsi Wielkopolskie Provinsi Wielkopolskie (Polen "województwo wielkopolskie") iku provinsi utawa angka woiwoda-n ing Polen
Provinsi iki kutha krajané Poznań
Sing ndunungi cacahé ana 3.372.417 jiwa
Prasthanikaparwa Prasthanikaparwa iku kitab saka wiracarita Mahābhārata sing dadi pérangan angka kaping 17
Kitab iki uga ana sadhurané ing basa Jawa Kuna
Sang Maharaja Janaméjaya ndangu bagawan Wésampayana supaya nyritakaké prastawa sawisé para Yadu sirna binesmi
Bagawan Wésampayana banjur ngandika yèn Yudhisthira mula-mulané pasrah bareng miring para Yadu wis séda kabèh
Prabu Yudhisthira banjur ngandika marang sang Arjuna yèn bathara Kala iku sababé kabèh kasripahan iki, banjur dhawuh para saduluré supaya lèrèh kaprabon lan yasa tapa
Sawisé iku para Pandhawa njumenengaké ratu sang Parikesit ing Ngastina, lan diemong déning bagawan Krepa lan Yuyutsu
Banjur sawijining upacara kanggo mèngeti para Yadu sing wis séda dianakaké
Para kaum brahmana disumbangi dhuwit lan para Pandhawa salin rasukan, saiki ngagem kulit kayu (dluwang) banjur tindak tapa nilar kaprabon
Ana sawijining asu sing ndhèrèk
Sang Parikesit saha bala uga ndhèrèkaké, nanging banjur mulih marang kadhaton
Para Pandhawa mbanjuraké lelanané tekan sagara
Sang Hyang Agni rawuh, dhawuh marang sang Arjuna, supaya jemparingé sing tau diparingaké nalika kobongé alas Kandhawa, kacemplungna ing sagara
Sawisé iku, kabèh padha nerusaké lakuné manèh urut pasisir, banjur mènèk gunung Himalaya, metu ara-ara wedhi ("walukarnawa")
Nalika iku sang Dropadi ana ing kana rubuh, séda; alesané séda amarga mbiyèn sanadyan dadi garwané para Pandhawa lima, dhèwèké paling asih marang Arjuna
Banjur sawisé iku sang Sadéwa, séda
Alesané séda amarga dhèwèké amarga dhèwèké sombong lan gumedhé ora ana sing madhani kapinterané awaké dhéwé
Nakula sawisé iku ya séda, alesané séda amarga dhèwèké gumedhé ora ana sing madhani kabagusané
Banjur Arjuna ya séda, alesané amarga dhèwèké tau gumedhé nalika perang Bratayuda, sesumbar celathu bisa ngalahaké para Korawa ing sadina
Banjur wusana sang Wrekodara ya rubuh, séda
Alesané dhèwèké mesthi yèn mangan ora mikir wong liya lan kasar ora nduwé tatakrama
Bathara Indra mapagaké sang Yudhisthira ngaturi lumebua swarga
Sang Yudhistira karsa bilih si asu ya pareng ndhèrèk
Wasana si asu badhar dadi Bathara Darma
Yudhisthira banjur lumebu sabadané wadhag
Nanging bareng ana ing swarga ora ketemu karo adhi-adhiné sarta déwi Dropadi, sang Yudhisthira sumedya nggolèki, karsa kumpul karo para sadulur ing naraka.
Lambang Warsawa Lambang kutha Warsawa iku wujud "syrenka" ("putri duyung cilik") ing latar abang
Tembung "syrenka" ing basa Polen kerep dipretal dadi "" ing basa Inggris, nanging sajatiné luwih pantes diarani putri duyung banyu tawar sing diarani "Melusina"
Ing lambang kapisan Warsawa, mula-mulané ana gambaré naga mawa sirah manungsa lanang, nggawa pedhang lan tamèng
Lambang sing kapisan dienggo nalika ing taun 1390
Sithik-sithik sirah lan awak naga iki owah dadi sirah wong wadon lan awaké dadi awak putri duyung
Sing isih tetep padha mung pedhang lan tamèngé waé
Wiwit taun 1622, lambang kutha Warsawa digambaraké awujud putri duyung sing nggawa pedhang lan tamèng, ngwakili Melusina saka kali Wisla sing miturut carita nggiring Adipati Boleslaus saka Mazowia menyang sawijining désa juru iwak lan ngakon dhèwèké ngyasakaké kutha ing taun 1294
Mottoné kutha iki ya iku ing basa Latin "Contemnit procellas" (“Nglawan prahara”)
Rancangan saiki ditepungaké ing taun 1938
Sawisé taun 1945, papréntahan komunis Republik Rakyat Polen ngowahi lambang iki, makuthané diilangi
Lambang sing asli dibalèkaké manèh ing 15 Agustus 1990
Saiki ana komisi sing ngrancang nambah medhali kanggo "menekankan" peran wigati kutha Warsawa nalika dibedhah Tentara Abang Uni Sovyèt ing taun 1920 lan nalika Perang Donya II
Sesanti liyané Warsawa "Semper invicta" ("Nitya jaya") uga arep ditambahaké.
Lambang Słubice Lambang kutha Słubice iku wujud pitik ing ngarepé gapura sing atepé awarna biru
Banjur ing kiwa-tengené gapura iki ana cagak wates sing warnané putih lan abang
Cagak loro iki nglambangaké lokasi kutha iki sing ana ing pawatesan Polen-Jerman
Lambang kutha iki uga padha karo kutha Frankfurt an der Oder sing tau dadi sakutha sadurungé taun 1945
Lambang Słubice sing lawas wujud tamèng sing dipara loro
Sisih kiwa en iku lataré abang lan ana manuk garudha lambang Polen separo
Banjur ing sisih tengen iku pitik awerna kuning ing latar putih
Gambar pitik iki uga ana ing lambang Frankfurt an der Oder.
Lebus Lebus (Polen "Lubusz") iku sawijining kutha cilik ing Landkreis Märkisch-Oderland, Brandenburg, Jerman
Sanadyan saiki mung kutha cilik, nanging jaman mbiyèn kutha iki tau wigati banget lan saiki mènèhi jeneng sawijing provinsi ing Polen, ing sabranging kali Oder, ya iku provinsi Lubusz
Lebus papané kurang luwih 10 km saloring Frankfurt an der Oder
Ing lambang kutha iki ana sregala sing nyokot cempé
Mbokmenawa iki ana gandhèngané karo jeneng kutha iki "Lebus" sing mèmper tembung Latin "lupus" sing tegesé sregala.
Bordhil Bordhil (saka basa Walanda "bordeel") sing uga diarani los, iku jenengé omah palanyahan
Lumrahé bordhil iku ing Tanah Jawa dipindha dadi salon utawa papan pamijetan
Bordhil iku papan panggonané prostitusi.
Kali Oder Kali Oder (Polen lan Ceko "Odra") iku siji kali sing dawané 866 km, lan mili ngliwati Ceko, Polen lan Jerman nuju Sagara Baltik
Awujud dadi salah satunggaling kasil Perang Donya II, kali iki dadi wates antara Jerman lan Polen, wiwit sungapan Neisse nganti kutha Mescherin / Gryfino dadi watesan kulon Polen ("Pawatesan Oder-Neisse")
Dhébit kali iki 574 m³/s, lan amarga iki kali Oder sawisé kali Rhein, kali Donau, kali Inn lan kali Elbe dadi kali kaping lima gedhéné ing Jerman
Papan-papan sing diliwati Oder
Ing ngisor iki kutha-kutha lan désa sing diliwati kali Oder: Ostrava - Bohumín - Racibórz - Kędzierzyn-Koźle - Krapkowice - Opole/Oppeln - Brzeg - Oława - Jelcz-Laskowice - Wrocław/Breslau - Brzeg Dolny - Ścinawa - Szlichtyngowa - Głogów/Glogau - Bytom Odrzański - Nowa Sól - Krosno Odrzańskie - Eisenhüttenstadt - Frankfurt (Oder) - Słubice - Kostrzyn - Cedynia - Schwedt - Vierraden - Gartz
- Schwedt - Vierraden - Gartz - Gryfino/Greifenhagen - Szczecin/Stettin - Police
Lambang Wrocław Lambang kutha Wrocław iku wis ditrapaké wiwit taun 1530
Sanadyan kutha iki wiwit taun iku dikuwasani bangsa kang séjé-séjé, nanging lambangé tetep padha
Mung antara taun 1938 lan 1945 lambangé diowahi déning para panguwasa Nazi
Banjur antara sawisé Perang Donya II, kutha iki diserahaké marang Républik Rakyat Polen lan pamaréntah kuminis nganggo lambang anyar nganti taun 1990
Ing taun iki, lambang kang asalé saka taun 1530 iki dienggo manèh
Lambang kang dirancang ing taun 1530 iku wujud tamèng kang dibagi dadi papat
Ing pérangan tengen dhuwur ana gambaré garudha Silesia kang asalé saka simbul wangsa Piast Silesia
Garudha iki awerna ireng lan ing tengahé ana wulan sabit
Ing tengah wulan sabit iki ana pahésan salib cilik
Banjur pérangan kiwa dhuwur ana gambaré singa nganggo makutha kang simbul Karaton Bohemia (Ceko)
Amarga kutha Wrocław wiwit taun 1336 dikuwasani Bohemia
Banjur ing tengahé ana bundheran lan ing jeroné ana gambaré sirah Santo Yohanes Pambaptis kang nglambangaké santo pangraksa kutha iki
Banjur ing pérangan kiwa ngisor ana tulisan huruf W kang nglambangaké jeneng kutha Wrocław ing basa Latin Wratislavia lan jenengé Wrocislaw, kang miturut legéndha ngedegaké kutha iki
Banjur ing pérangan tengen ngisor ana gambaré Santo Yohanes sang Panginjil
Lambang iki wis dienggo wiwit tanggal 12 Fèbruari 1530 lan panrapané dikukuhaké déning Kaisar Quintus ing tanggal 10 Juli
Lambang kutha nalika taun 1938-1945
Kutha Wrocław iku nduwé sajarah kang makantar-kantar lan dikuwasani bangsa kang béda-béda
Kutha iki tau dikuwasani Ostenrik, banjur Prusia lan Jerman
Ing basa Jerman jenengé Breslau
Ing taun 1933 kaum Nazi dadi kuwasa ing Jerman
Ing 19 Oktober 1938 sang "Gauleiter" (panguwasa Gau utawa provinsi dadi Gubernur) Silesia, Josef Wagner awèh paréntah ngganti lambang amarga dhèwèké ora seneng lambang kutha iki
Mliginé kang ora disenengi aksara W kang ana ing lambang iki
Dianggepé aksara W iki sifaté Slavia banget amarga iki cekakan saka asma Wratysław, ratu Ceko kang ngedegaké kutha iki
Sing ngripta lambang kang anyar iku guru saka Berlin; Schweitzer-Mjoelnir
Lambangé diowahi supaya sifaté 'luwih Jerman' lan ngilangi simbul-simbul Kristen
Lambang kang anyar wujudé wujud tamèng kang dibagi dadi rong pérangan; dhuwur lan ngisor
Pérangan dhuwur ana gambaré garudha Silesia ireng mawa wulan sabit, nanging tanpa salib
Banjur pérangan ngisor ana gambar palang wesi Jerman ("das Eiserne Kreuz") mawa aksara FW lan taun 1813
Aksara iki cekakan saka asma ratu Prusia, Friedrich Wilhelm III kang ngrintis medhali palang Jerman sawisé menang perang nglawan Kaisar Napoleon Bonaparte.
Lambang Wrocław nalika jaman kuminis
Kutha Wrocław dibedhah Tentara Abang Uni Sovyèt ing taun 1945 lan kutha iki diserahaké marang Républik Rakyat Polen
Papréntahan kuminis Polen banjur ngowahi lambang iki kang dirancang déning Karol Maleczyński
Lambang kang anyar iki wujud tamèng kang dibagi dadi pérangan kiwa lan tengen
Ing paro kiwa ana gambaré garudha, lambang nagara Polen lan ing paro tengen ana gambaré garudha Silesia tanpa salib
Ing 19 Juni 1990, sawisé papréntahan kuminis lèngsèr, lambang kutha iki kang asalé saka taun 1530 dienggo manèh.
Swargarohanaparwa Swargarohanaparwa iku carita Mahabharata kang dadi pérangan angka 18 lan kang pungkasan
Sing dicaritakaké iku: Prabu Yudhisthira uninga sang Duryodana ana ing swarga kasungga-sungga
Sang Yudhisthira kersa uninga dunungé para rayi-rayi, banjur tindak rawuh ing naraka, kadhèrèkaké utusan, saka dhawuhé para Jawata
Ana ing naraka uninga sawernaning paukuman lan mireng sambaté wong-wong kang padha disiksa
Wasana kang padha kasiksa lan sambat-sambat wau rayi-rayi saha kulawargané
Sang Yudhisthira duka déné para Jawata ora adil
Sing andèrèkaké kadhawuhan mulih, sang Yudhisthira ora kersa bali saka naraka
Para Jawata padha rawuh, naraka banjur malih dadi swarga
Olèhé para Pandhawa ana naraka iku kahukum déné cidra marang sang guru, bagawan Drona lan liya-liyané; nanging saiki wis luwar.
Lambang Polandia Lambang Polen iku wujudé wujud garudha putih ing tamèng alatar abang
Garudha iki nganggo makutha lan nduwé cakar sarta cucuk warna emas
Ing Polen, lambang nagara lumrahé diarani "Garudha Putih" ("Orzeł Biały"), lan ditulis mawa huruf gedhé
Sang Garudha Putih miturut carita asalé nalika sang pangadeg Nagara Polen, Lech weruh susuh garudha putih
Nalika dhèwèké ndeleng manuk iki, ana sunaring srengéngé ing swiwiné, dadi rupané kaya-kaya pucuk-pucuké ana emasé, kamangka pérangan liyané wernané putih
Pepirang sajarawan nganggep yèn asalé lambing iki saka lambing Kakaisaran Romawi utawa Kakaisaran Romawi Suci
Lambang Kakaisaran Romawi Suci lumrahé garudha warna ireng, nanging ana kutha-kutha sing nduwé lambang garudha putih kaya ta Frankfurt am Main lan Schweinfurt
Garudha putih mula-mulané ana ing koin-koin dhuwit sing digawé nalika masa jumenengé ratu Boleslaus, lan wiwitané karepé lambang wangsa Piast
Przemysł II sing kapisan nepungaké Garudha Putih mawa simbul nasional Polen
Vèrsi paling anyar lambang iki wiwit ditrapaké ing taun 1927 mawa amandhemèn ing undhang-undhang dhasar Polen
Ing taun 1945, rejim kuminis sing anyar ngilangi makutha saka endhasé garudha lan ngganti kembang-kembangan (bokmanawa ora sengaja) sing mèmper lintang ing pucuké swiwi karo lintang tenanan
Makutha iki dianggep simbul karatonan
Nalika rejim kuminis lèngsèr ing taun 1990, vèrsi lambang sing saiki dienggo
Lambang vèrsi iki mèmper karo vèrsi taun 1927, mung rupané luwih modhèren waé.
Gendéra Polen Wiwit awal abad kaping 13, Garudha Putih iku wis dadi Lambang Polen
Garudha Putih ana ing tamèng abang iki dadi warna dhasar gendéra nagara
Warna putih sing ana ing dhuwur nglambangaké étika lan kasucèn, kamangka warna abang iku nglambangaké kurban sing kudu diprihaké nalika Polen "berjuang" marang kamardikan
Gendéra sing digunakaké ing swasana resmi ana lambangé ing tengah
Gendéra iki resmi dienggo wiwit tanggal 11 Agustus 1918 lan sawisé Perang Donya II wiwit 20 Maret 1956
Wiwit taun 2004, tanggal 2 Mèi dikukuhaké dadi Dina Gendéra.
Kabupatèn Karangasem Kabupatèn Karangasem iku kabupatèn ing Provinsi Bali, pernahé ing sisih wétan pulo Bali, kutha Amlapura iku kutha krajan kabupatèné
Jembar wewengkon Kabupatèn iki ± 839,54 km² utawa --- hèktar
8°00'00" - 8°41'37,8" Lintang kidul lan 115°35'9,8" - 115°54'8,9" Bujur wétan Papréntahan
Kabupatèn Karangasem katata sajeroning 8 kacamatan, 3 kalurahan lan 68 désa
Kacamatan-Kacamatan ing Kabupatèn Karangasem yaiku:
Kabupatèn Klungkung Kabupatèn Klungkung iku kabupatèn ing Provinsi Bali, pernahé ing sisih wétan pulo Bali, kutha Semarapura iku kutha krajan kabupatèné
Jembar wewengkon Kabupatèn iki ± 315 km² utawa --- hèktar
115 ° 27 ' - 37 " 8 ° 49 ' 00 " Lintang kidul Papréntahan
Kabupatèn Klungkung katata sajeroning 4 kacamatan, --- kalurahan lan désa
Kacamatan-Kacamatan ing Kabupatèn Klungkung yaiku:
Kabupatèn Tabanan Kabupatèn Tabanan iku kabupatèn ing Provinsi Bali, pernahé ing sisih kidul pulo Bali, kutha Tabanan iku kutha krajan kabupatèné
Jembar wewengkon Kabupatèn iki ± 839,33 km² utawa --- hèktar
80,14'30" - 80,30'70 Lintang kidul 114054'52" - 115012'57" Bujur wétan Papréntahan
Kabupatèn Tabanan katata sajeroning 10 kacamatan, 117 désa lan kalurahan
Kacamatan-Kacamatan ing Kabupatèn Tabanan yaiku:
Kutha Denpasar Kutha Denpasar (Aksara Bali : ᬤᬾᬦ᭄ᬧᬲᬃ) inggih punika salah sawijining kutha lan kutha krajaning provinsi Bali
jembar wewengkon kutha iki ± 127,78 kilometer pasagi
Denpasar yaiku kutha paling gedhe ing Kapuloan Nusa Tenggara lan uga kutha paling gedhe urut kaloro ing Indonesia Wétan sakwisé Kutha Makassar
8°39′ Lintang kidul 115°13′ Bujur wétan Papréntahan
Kutha Denpasar katata sajeroning 4 kacamatan, 16 kalurahan lan 27 désa
Bali menyang: Provinsi Bali
Karésidhènan Karesidhenan iku jeneng wewengkon administratif papréntahan jaman mbiyèn lan dadi pérangan provinsi
Wewengkon administratif Karesidhenan iki ana nganti sakiwa-tengené taun 1950
Karesidhenan iku ketata saking afdeeling utawa regentschap kang setara karo kabupatèn jaman saiki
Wewengkon administratif iki uga diarani wewengkon Pembantu Gubernur, ning saiki istilah iki or ana manèh.
Karesidenan Semarang Karesidhenan Semarang utawa Eks
Karesidenan Semarang ya iku wewengkon administratif papréntahan jaman mbiyèn sing ketata saking Kabupatèn Semarang uga Kutha Semarang, Salatiga, Kabupatèn Kendhal, Kabupatèn Demak, lan Kabupatèn Grobogan
Saiki wewengkon administratif papréntahan iki wis ora ana.
Karésidhènan Pathi Karesidhenan Pati utawa Eks
Karesidenan Pati ya iku wewengkon administratif papréntahan jaman mbiyèn sing ketata saking Kabupatèn Pati, Kabupatèn Kudus, Kabupatèn Jepara, Kabupatèn Rembang, Kabupatèn Blora lan Kabupatèn Grobogan.
Karesidenan Banyumas Karesidhenan Banyumas utawa Eks
Karesidenan Banyumas ya iku wewengkon administratif papréntahan jaman mbiyèn sing ketata saking Kabupatèn Banyumas, Kabupatèn Cilacap, Kabupatèn Purbalingga lan Kabupatèn Banjarnegara.
Karesidenan Pekalongan Karesidhenan Pekalongan utawa Eks
Karesidenan Pekalongan ya iku wewengkon administratif papréntahan jaman mbiyèn sing ketata saking:
Karésidhènan Surakarta Karésidhènan Surakarta (Hanacaraka: ꦑꦫꦺꦱꦶꦝꦺꦤ꧀ꦤꦤ꧀ꦯꦸꦫꦏꦂꦠ) ya iku wewengkon karésidhènan (cara Walanda: "Residentie Soerakarta") ing Jawa Tengah nalika jaman kolonial Walanda lan sawenèh taun sawisé
Wewengkoné kadadèn saka daérah kakuwasaning Kasunanan Surakarta lan Praja Mangkunegaran kang ambané 5.677 km2
Karésidhènan Surakarta utawa Eks
Karesidenan Surakarta ketata saka kutha Surakarta, Kabupatèn Sukaharja, Kabupatèn Boyalali, Kabupatèn Sragèn, Kabupatèn Karanganyar, Kabupatèn Wanagiri, lan Kabupatèn Klathèn
Résidhèn Surakarta minangka bawahing administrasi gubernur jéndral kang lungguh ing Batawi, mliginé ing jaman kolonial
Nalika taun 1885 kacathet pandunung ing résidhèn iki cacahé 1.053.985 jiwa.
Jambon Jambon (ing Basa Inggris: "pink", utawi ing Basa Indonésia: "Merah jambu"), punika warni abrit (abang) ingkang boten patos abrit, dipuncampur kaliyan pethak (putih)
Werni jambon punika asring dipungandhèngaken kaliyan sipat kawanitan
Sakwangsulipun, ingkang kagandhèng kaliyan sipat jaler punika warni biru.
Uttarakanda Uttarakanda punika satunggiling karya sastra Jawi Kina ing dipun-serat mawi basa gancaran
Karya sastra puniki ugi kathah amot ukara-ukara sloka ing basa Sangaskreta mawi katranganipun ing basa Jawi Kina
Ing purwakanipun asma prabu Dharmawangsateguh dipunsebat
Kitab punika pethikan saking wiracariyos Ramayana anggitan Walmiki ingkang pungkasan
Pérangan pungkasan punika boten kalebet ing Kakawin Ramayana Jawi Kina
Mirid panangguhipun para pakar, kitab Uttarakanda punika inggih pancèn anggitan énggal
Déné paprincening cariyos, kathah sanget
Kadosta: dumadosipun para danawa, leluhuripun sang Dasamuka; lairipun Dasamuka lan anggènipun clunthangan dhateng para Jawata tuwin para pandhita
Cariyosipun Arjunasasrabau ugi kalebet
Namung wosipun nyariyosaken lelampahanipun Dewi Sinta
Sasampunipun kondur wonten ing Ngayodya, para kawula sami kirang remen manahipun; para tetiyang ngalokaken manawi Dewi Sinta sampun nylingkuh awit sampun dangu tumut mengsah lha kok dipuntampani malih
Prabu Rama mituruti kajengipun praja, Déwi Sinta dipunpegat lajeng katundhung
Sareng sang Sinta kawelas-asih dumunung wonten ing patapan lajeng patutan kakung kembar, kaparingan nama sang Kusa saha sang Lawa
Inggih raden kalih punika ingkang dipuncaryosaken kawulang déning sang Walmiki anggancaraken lelampahipun ingkang rama, prabu Rama, dados cariyos Ramayana punika
Sareng sang Sita badhé dipun-timbali wangsul dhateng kadhaton, siti bengkah, Déwi Sita lumebet, ketangkep ing siti séda
Prabu Rama ugi lajeng séda ngenes.
Lambang Poznań Lambang kutha Poznań wujudé témbok kutha awarna putih sing dhuwuré ana telung menara
Ing sisih kiwa ana gambaré Santo Petrus sing nyekel kunci lan ing sisih tengen ana gambaré Santo Paulus sing nyekel pedhang
In gapura témbok ana kunci emas loro sing nyilang lan dhuwuré ana salibé
Ing menara tengah sing ana cendhélané lan ana bèntèngé, ana gambaré tamèng sing isiné garudha putih nganggo makutha
Latar tamèng wernané abang
Ing sisih gambar wong suci loro iki ana wulan lintang emas
Kabèh unsur-unsur iki ana ing latar awerna biru
Ing dhuwuré tamèng ana makutha emas
Lambang kutha Poznań dienggo kapisan ing sawijining layang resmi atanggal 1 Mèi 1344
Lambang iki wis amot kabèh élemèn modhèren kajaba makutha sadhuwuring tamèng
Ing sadawaning sajarah pirang-pirang vèrsi lambang tau dienggo, lumrahé luwih prasaja
Ing taun 1440, Ratu Vladislaus III saka Varna maringi Poznań hak kanggo ngecap layang-layang wigati mawa cap karaton awerna abang.
Agastyaparwa Agastyaparwa punika satunggiling seratan ing basa Jawi Kina gancaran
Agastya punika satunggaling resi légendharis
Isinipun: Cariyosipun pokokipun warni-warni, dados mèmper bauwarna isinipun
Agastyaparwa ya iku karya sastra Jawa Kuna kang awujud gancaran
Isiné meh padha (mirib) Brahmandapurana
Sanajan Agastyaparwa katulis nganggo basa Jawa Kuna, nanging akèh saloka2 nganggo basa Sansekerta
Isiné babagan pawongan suci kang mau sang jagongan lan njaluk pamulang marang bapake sang bagawan Agastya
Salah sijining bab kang diomongake ya iku bab wong kang munggah swarga lan wong kang nyemplung neraka.
Karajan Kraton utawa Karajan tembung iki dijupuk saka tembung lingga ratu olèh andhahan angka tuwin -an dadi Karaton
Tembung iki uga padha karo kedhaton sing tembung linggané wujud dhatu
Kraton yaiku wangun (wewengkon) nagara sing didhawuhi déning Raja, Ratu utawa Maharaja
Wangun nagara kraton iki sing sepuh dhéwé ing donya lan nganti saiki isih akèh nagara-nagara sing nganggo wangun nagara iki
Wangun nagara kraton utawa monarki iki nduwé akèh jinisé
Watara liya Kraton absolut, Kraton konstitusional barang ana Kraton demokratis
Ing tlatah Jawa, tatembungan kraton wis ana saka biyèn
Nalika jaman Kediri barang Majapait, ing pirang-pirang naskah kuna, nembungake tatembungan kraton
Tuladha kraton sing isih ana nganti saiki ana ing tlatah Jawa yaiku Kraton Yogyakarta, Kraton Surakarta, lan Kraton Cirebon
Saliyané iku wis dadi dongèng jaman biyèn baé.
Pratélaning praja ing Nusantara Pratélan karajan sing diyasa wiwit abad pertama Masehi utawa sing ana cathetan sejarahe liwat tilas-tilas sajarah kaya ta prasasti, candhi lan liyané
Sedurunge abad pertama iku utawa ing jaman prasajarah dipercaya wis ana bentuk-bentuk papréntahan (prasaja) ing wewengkon Nusantara
Karajan-karajan pertama ing Nusantara umum diyasa déning pendatang-pendatang saking India
Pendatang-pendatang iku migrasi wonten ing wewengkon Nusantara amargi nagarané kalah perang.
Kakawin Pārthayajña Kakawin Pārthayajña punika satunggaling kakawin ing basa Jawi Kina